รัฐบาลไทย-ขสมก. จัดเดินรถ Shuttle Bus 3 เส้นทางให้บริการฟรี อำนวยความสะดวกประชาชนเดินทางไปฉีดวัคซีนป้องกัน COVID-19 ณ ศูนย์ฉีดวัคซีนกลางบางซื่อ
วันพุธที่ 2 มิถุนายน 2564
ขสมก. จัดเดินรถ Shuttle Bus 3 เส้นทางให้บริการฟรี อํานวยความสะดวกประชาชนเดินทางไปฉีดวัคซีนป้องกัน COVID-19 ณ ศูนย์ฉีดวัคซีนกลางบางซื่อ
องค์การขนส่งมวลชนกรุงเทพ (ขสมก.) กระทรวงคมนาคม เตรียมจัดรถ Shuttle Bus จํานวน 3 เส้นทาง ได้แก่ 1) อนุสาวรีย์ชัยสมรภูมิ - สถานีกลางบางซื่อ  2) ท่าเรือบางโพ - สถานีกลางบางซื่อ  และ 3) เซ็นทรัลลาดพร้าว - สถานีกลางบางซื่อ (เดินรถวงกลม)
องค์การขนส่งมวลชนกรุงเทพ (ขสมก.) กระทรวงคมนาคม เตรียมจัดรถ Shuttle Bus จํานวน 3 เส้นทาง ได้แก่ 1) อนุสาวรีย์ชัยสมรภูมิ - สถานีกลางบางซื่อ 2) ท่าเรือบางโพ - สถานีกลางบางซื่อ และ 3) เซ็นทรัลลาดพร้าว - สถานีกลางบางซื่อ (เดินรถวงกลม) เพื่ออํานวยความสะดวกให้กับประชาชนที่ได้ลงทะเบียนจองคิวฉีดวัคซีนป้องกัน COVID-19 ผ่านค่ายโทรศัพท์มือถือ 4 แห่ง เดินทางมาเข้ารับการฉีดวัคซีน ณ ศูนย์ฉีดวัคซีนกลางบางซื่อ โดยเริ่มให้บริการตั้งแต่วันที่ 7 มิถุนายน 2564 เป็นต้นไป
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ เปิดเผยว่า ตามที่กระทรวงคมนาคม จะให้บริการฉีดวัคซีนป้องกัน COVID-19 แก่ประชาชนทั่วไป ที่ได้ลงทะเบียนจองคิวฉีดวัคซีนผ่านค่ายโทรศัพท์มือถือ AIS Dtac True Move และบริษัท โทรคมนาคมแห่งชาติ จํากัด (มหาชน) ณ ศูนย์ฉีดวัคซีนกลางบางซื่อ (CENTRAL VACCINATION CENTER : CVC) ตั้งแต่วันที่ 7 มิถุนายน 2564 เป็นต้นไป ขสมก. จึงเตรียมจัดเดินรถ Shuttle Bus ให้บริการฟรี จํานวน 3 เส้นทาง เพื่ออํานวยความสะดวกให้กับประชาชนที่เดินทางมาเข้ารับการฉีดวัคซีน เริ่มให้บริการ ตั้งแต่วันที่ 7 มิถุนายน 2564 เป็นต้นไป ระหว่างเวลา 08.00 - 20.00 น. หรือจนกว่าประชาชนจะออกจากพื้นที่หมด โดยมีรายละเอียดดังนี้
1. เส้นทางอนุสาวรีย์ชัยสมรภูมิ - สถานีกลางบางซื่อ ให้บริการด้วยรถโดยสารปรับอากาศยูโรทูจํานวน 12 คัน ความถี่ในการปล่อยรถคันละ 5 - 10 นาที เริ่มต้นจากอนุสาวรีย์ชัยสมรภูมิ (ฝั่งเกาะพหลโยธิน) ไปตามถนนพหลโยธิน เลี้ยวซ้ายไปตามถนนกําแพงเพชร เลี้ยวขวาไปตามถนนโรงปูน ผ่านศาลเยาวชนและครอบครัวกลาง สุดเส้นทางที่สถานีกลางบางซื่อ (ไม่จอดรับ - ส่งระหว่างทาง)
2. เส้นทางท่าเรือบางโพ - สถานีกลางบางซื่อ ให้บริการด้วยรถโดยสารปรับอากาศยูโรทู จํานวน 6 คัน ความถี่ในการปล่อยรถคันละ 10 นาที เริ่มต้นจากท่าเรือบางโพ ไปตามถนนประชาราษฎร์ สาย 2 (จอดรับผู้ใช้บริการที่สถานี MRT เตาปูน) เลี้ยวขวาไปตามถนนเตชะวณิช เลี้ยวซ้ายไปตามถนนประดิพัทธ์ เลี้ยวซ้ายไปตามถนนกําแพงเพชร เลี้ยวซ้ายไปตามถนนโรงปูน ผ่านศาลเยาวชนและครอบครัวกลาง สุดเส้นทางที่สถานีกลางบางซื่อ
3. เส้นทางเซ็นทรัลลาดพร้าว - สถานีกลางบางซื่อ (เดินรถวงกลม) ให้บริการด้วยรถโดยสารปรับอากาศยูโรทู จํานวน 12 คัน ความถี่ในการปล่อยรถคันละ 5 - 10 นาที เริ่มต้นจากเซ็นทรัลลาดพร้าว ไปตามถนนพหลโยธิน เลี้ยวซ้ายไปตามถนนหอวัง เลี้ยวซ้ายไปตามถนนวิภาวดีรังสิต เลี้ยวขวาไปตามถนนพหลโยธิน (จอดรับ - ส่งผู้ใช้บริการที่สถานี BTS หมอชิต) เลี้ยวขวาไปตามถนนกําแพงเพชร เลี้ยวขวาไปตามถนนโรงปูน ผ่านศาลเยาวชนและครอบครัวกลาง (จอดรับ - ส่งผู้ใช้บริการที่สถานีกลางบางซื่อ) เลี้ยวขวาไปตามถนนกําแพงเพชร 6 เลี้ยวซ้ายไปตามถนนกําแพงเพชร 2 (จอดรับ - ส่งผู้ใช้บริการที่สถานีขนส่งผู้โดยสารกรุงเทพ (จตุจักร) เลี้ยวขวาไปตามถนนรัชดาภิเษก เลี้ยวขวาไปตามถนนวิภาวดีรังสิต เลี้ยวซ้ายไปตามถนนพหลโยธิน สุดเส้นทางที่เซ็นทรัลลาดพร้าว
นอกจากนี้ ขสมก. ได้จัดเดินรถ Shuttle Bus ให้บริการรับ - ส่งประชาชน ณ บริเวณประตูทางเข้าศูนย์ฉีดวัคซีนกลางบางซื่อ (จุดติดตั้งนาฬิกาประจําสถานี) และบริเวณประตูทางออก (ฝั่งสถานีรถไฟบางซื่อ) เพื่ออํานวยความสะดวกให้กับประชาชน